b'\n_START_ARTICLE_\nVictoria Eugenie de Battenberg\n_START_SECTION_\nBiografie\n_START_PARAGRAPH_\nVictoria Eugenie s-a n\xc4\x83scut la 24 octombrie 1887 la Castelul Balmoral din Sco\xc8\x9bia, Marea Britanie. Tat\xc4\x83l ei era Prin\xc8\x9bul Henry de Battenberg, al doilea fiu al Prin\xc8\x9bului Alexandru de Hesse din c\xc4\x83s\xc4\x83toria morganatic\xc4\x83 cu Contesa Julia von Hauke. Mama ei era Prin\xc8\x9besa Beatrice a Regatului Unit, a cincea fiic\xc4\x83 a reginei Victoria a Regatului Unit \xc8\x99i a Prin\xc8\x9bului Albert de Saxa-Coburg-Gotha._NEWLINE_Deoarece Prin\xc8\x9bul Henry era produsul unei c\xc4\x83s\xc4\x83torii morganatice, el era numit Prin\xc8\x9b de Battenberg prin mama sa. Victoria Eugenie a primit acest nume de la bunicile sale \xc8\x99i de la na\xc8\x99a sa, \xc3\xaemp\xc4\x83r\xc4\x83teasa Eugenia, v\xc4\x83duva fostului \xc3\xaemp\xc4\x83rat Napoleon al III-lea al Fran\xc8\x9bei, care tr\xc4\x83ia \xc3\xaen exil \xc3\xaen Marea Britanie. \xc3\x8en familie i se spunea Ena._NEWLINE_Victoria Eugenie a crescut \xc3\xaen casa reginei Victoria\xc8\x99 monarhul britanic permisese fiicei sale Beatrice s\xc4\x83 se c\xc4\x83s\xc4\x83toreasc\xc4\x83 cu condi\xc8\x9bia ca ea s\xc4\x83 r\xc4\x83m\xc3\xa2n\xc4\x83 s\xc4\x83-i \xc8\x9bin\xc4\x83 companie \xc8\x99i s\xc4\x83 devin\xc4\x83 secretarul s\xc4\x83u personal. A\xc8\x99a \xc3\xaenc\xc3\xa2t, Victoria Eugenie \xc8\x99i-a petrecut copil\xc4\x83ria la Castelul Windsor, Balmoral \xc8\x99i la Casa Osborne. Tat\xc4\x83l ei a murit \xc3\xaen timp ce efectua serviciul militar dup\xc4\x83 ce a contactt febr\xc4\x83 \xc3\xaen Africa \xc3\xaen 1896. Dup\xc4\x83 moartea reginei Victoria \xc3\xaen 1901, familia Battenberg se mut\xc4\x83 la Londra, la Palatul Kensington. Victoria \xc3\xael \xc3\xaent\xc3\xa2lne\xc8\x99te pe Marele Duce Boris Vladimirovici al Rusiei, veri\xc8\x99or al \xc8\x9barului Nicolae I al Rusiei. Marele Duce se simte atras de frumoasa prin\xc8\x9bes\xc4\x83 britanic\xc4\x83 \xc8\x99i la urm\xc4\x83toarea \xc3\xaent\xc3\xa2lnire \xc3\xaen 1905 o cere \xc3\xaen c\xc4\x83s\xc4\x83torie. Ea a refuzat \xc3\xaen ultimul moment.\n_START_SECTION_\nLogodna\n_START_PARAGRAPH_\n\xc3\x8en 1905 regele Alfonso al XIII-lea al Spaniei a f\xc4\x83cut o vizit\xc4\x83 oficial\xc4\x83 \xc3\xaen Marea Britanie. Unchiul Victoriei, regele Eduard al VII-lea ofer\xc4\x83 o cin\xc4\x83 \xc3\xaen onoarea regelui spaniol. Toat\xc4\x83 lumea \xc8\x99tia c\xc4\x83 regele \xc3\xae\xc8\x99i caut\xc4\x83 o mireas\xc4\x83 iar una din candidate era Prin\xc8\x9besa Patricia de Connaught, fiica fratelui regelui Eduard, Prin\xc8\x9bul Arthur, Duce de Connaught \xc8\x99i Strathearn. Victoria Eugenie a intrat \xc3\xaen aten\xc8\x9bia regelui \xc8\x99i cum Prin\xc8\x9besa Patricia n-a p\xc4\x83rut impresionat\xc4\x83 de monarhul spaniol, interesul lui Alfonso fa\xc8\x9b\xc4\x83 de Victoria a crescut._NEWLINE_Mama lui Alfonso n-a fost \xc3\xaenc\xc3\xa2ntat\xc4\x83 de alegerea fiului, \xc3\xaen parte din cauza faptului c\xc4\x83 nu considera familia Battenberg ca fiind regal\xc4\x83 \xc8\x99i \xc3\xaen parte deoarece voia ca fiul ei s\xc4\x83 se c\xc4\x83s\xc4\x83toreasc\xc4\x83 cu cineva din familia ei, familia Habsburg din Austria. Un alt motiv \xc3\xaempotriva c\xc4\x83s\xc4\x83toriei era religia prin\xc8\x9besei britanice (Alfonso era romano-catolic, Victoria era anglican\xc4\x83). Alt motiv era hemofilia, boala pe care regina Victoria a transmis-o unora dintre descenden\xc8\x9bii s\xc4\x83i. Fratele Eugeniei, Leopold, era hemofil a\xc8\x99a c\xc4\x83 exista o probabilitate de 50% ca Eugenie sa fie purt\xc4\x83toare a bolii, cu toate c\xc4\x83 \xc3\xaen acel moment gradul de risc nu era cunoscut. Cu toate acestea, Alfonso nu s-a descurajat._NEWLINE_Dup\xc4\x83 un an de zvonuri \xc3\xaen leg\xc4\x83tur\xc4\x83 cu care prin\xc8\x9bes\xc4\x83 se va c\xc4\x83s\xc4\x83tori regele Spaniei, \xc3\xaen cele din urm\xc4\x83 Maria Cristina de Austria a acceptat dorin\xc8\x9ba fiului ei \xc8\x99i \xc3\xaen ianuarie 1906 a scris o scrisoare Prin\xc8\x9besei Beatrice, mama Victoriei Eugenie, spun\xc3\xa2ndu-i despre dragostea lui Alfonso pentru fiica ei \xc8\x99i c\xc4\x83ut\xc3\xa2nd un contact neoficial cu regele Eduard VII. C\xc3\xa2teva zile mai t\xc3\xa2rziu, \xc3\xaen Windsor, regele Eduard a felicitat-o pe nepoata sa pentru viitoarea logodn\xc4\x83._NEWLINE_\xc3\x8enaintea c\xc4\x83s\xc4\x83toriei din mai 1906 Ena a fost numit\xc4\x83 Alte\xc8\x9b\xc4\x83 Regal\xc4\x83 Prin\xc8\x9besa Victoria Eugenie de Battenberg.\n_START_SECTION_\nRegin\xc4\x83 a Spaniei\n_START_PARAGRAPH_\nVictoria Eugenie s-a c\xc4\x83s\xc4\x83torit cu regele Alfonso la M\xc3\xa2n\xc4\x83stirea Regal\xc4\x83 San Geronimo din Madrid la 31 mai 1906. Dup\xc4\x83 ceremonie, procesiunea regal\xc4\x83 a ajuns la Palatul Regal\xc4\x83 unde a avut loc o tentativ\xc4\x83 de asasinat. Anarhistul Mateu Morral a aruncat o bomb\xc4\x83 de la balcon \xc3\xaen transportul regal. Rochia reginei a fost p\xc4\x83tat\xc4\x83 de s\xc3\xa2ngele unui paznic._NEWLINE_Dup\xc4\x83 acest \xc3\xaenceput de r\xc4\x83u augur ca regin\xc4\x83 a Spaniei, Ena a fost izolat\xc4\x83 de spanioli \xc8\x99i a fost nepopular\xc4\x83 \xc3\xaen noua ei \xc8\x9bar\xc4\x83. C\xc4\x83snicia ei s-a \xc3\xaembun\xc4\x83t\xc4\x83\xc8\x9bit dup\xc4\x83 na\xc8\x99terea unui fiu, mo\xc8\x99tenitor al regatului, Infantele Alfonso, Prin\xc8\x9b de Asturia. S-a dovedit c\xc4\x83 Prin\xc8\x9bul era hemofil. Contrar \xc3\xaemp\xc4\x83ratului Nicolae al II-lea al Rusiei al c\xc4\x83rei fiu \xc8\x99i mo\xc8\x99tenitor, un alt str\xc4\x83nepot al reginei Victoria era similar afectat, Alfonso n-a iertat-o niciodat\xc4\x83 pe Ena de ceea ce s-a \xc3\xaent\xc3\xa2mplat. \xc3\x8en total, regele Alfonso al XIII-lea \xc8\x99i regina Victoria Eugenia au avut \xc8\x99apte copii, cinci fii \xc8\x99i dou\xc4\x83 fiice. Nici una dintre fiice nu a fost purt\xc4\x83toare de hemofilie._NEWLINE_Dup\xc4\x83 na\xc8\x99terea copiilor, rela\xc8\x9bia cu Alfonso s-a deteriorat iar el a avut numeroase aventuri. S-a spus c\xc4\x83 el a avut un flirt cu veri\xc8\x99oara Enei, Prin\xc8\x9besa Beatrice de Saxa-Coburg-Gotha, \xc3\xaens\xc4\x83 acest lucru n-a fost adev\xc4\x83rat. Ena s-a consacrat muncii caritabile. De asemenea s-a implicat \xc3\xaen reorganizarea Crucii Ro\xc8\x99ii Spaniole. \xc3\x8en 1923, Papa Pius al XI-lea i-a conferit "Trandafirul Galben", care a fost acordat pentru prima oar\xc4\x83 unei prin\xc8\x9bese de origine englez\xc4\x83 din 1555 c\xc3\xa2nd Papa Iulius al III-lea l-a conferit reginei Maria I a Angliei.'